
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma daļas nodošanu bezatlīdzības lietošanā valsts sabiedrībai ar ierobežotu atbildību “Latvijas Vides, ģeoloģijas un meteoroloģijas centrs”" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas finanšu līdzekļu un mantas izšķērdēšanas novēršanas likuma (turpmāk – Izšķērdēšanas novēršanas likums) 5. panta otrās daļas 5. punkts un ceturtā daļa.
1.2. Mērķis
Mērķa apraksts
Vides aizsardzības un reģionālās attīstības ministrija (Dabas aizsardzības pārvalde) nodos valsts sabiedrībai ar ierobežotu atbildību “Latvijas Vides, ģeoloģijas un meteoroloģijas centrs” (turpmāk - LVĢMC) bezatlīdzības lietošanā valsts nekustamā īpašuma „Šlīteres bāka”, ar kadastra numuru 8850 003 0061, sastāvā esošās apbūvētas zemes vienības (ar kadastra apzīmējumu 8850 003 0061) daļas, 700 m2 kopplatībā, valsts pārvaldes uzdevumu pildīšanai - seismisko notikumu monitorings, tā nodrošināšana.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pamatojoties uz Izšķērdēšanas novēršanas likuma 5. panta otrās daļas 5. punktu, publiska persona savu mantu var nodod kapitālsabiedrībai tai deleģēto valsts pārvaldes uzdevumu pildīšanai. Saskaņā ar Izšķērdēšanas novēršanas likuma 5. panta ceturto daļu lēmumu par valsts nekustamās mantas nodošanu bezatlīdzības lietošanā uz laiku, kas ilgāks par pieciem gadiem, jāpieņem Ministru kabinetam.

Atbilstoši Nekustamā īpašuma valsts kadastra informācijas sistēmas un Valsts vienotās datorizētās zemesgrāmatas datiem:
Nekustamais īpašums "Šlīteres bāka" (nekustamā īpašuma kadastra numurs 8850 003 0061, nekustamā īpašuma kadastrālā vērtība uz 2023. gada 1. janvāri - 49 230 euro, turpmāk - valsts nekustamais īpašums) sastāv no:
- vienas apbūvētas zemes vienības ar kadastra apzīmējumu 8850 003 0061 1,5000 ha platībā (ar adresi "Šlīteres bāka", Šlītere, Dundagas pagasts, Talsu novads, zemes vienības kadastrālā vērtība uz 2023. gada - 3150 eiro, turpmāk - valsts zemesgabals);
- 14 būvēm (deviņas no tām ierakstītas zemesgrāmatā).
Valsts nekustamais īpašums (valsts zemesgabals) ir reģistrēts zemesgrāmatā (Dundagas pagasta zemesgrāmatas nodalījuma Nr. 787) uz valsts vārda Vides aizsardzības un reģionālās attīstības ministrijas (nodokļu maksātāja kods 90000028508, turpmāk - Ministrija) personā.
Valsts zemesgabala zemes lietošanas veidi: zeme zem ēkām - 0.6000 ha, pārējās zemes - 0.9000 ha.

Vienlaikus uz valsts zemesgabala atrodas valsts nekustamā īpašuma sastāvā neietilpstošas būves ar kadastra apzīmējumu 8850 003 0061 022 (bunkurs, būves kadastrālā vērtība uz 2023. gada 1. janvāri - 529 euro) un kadastra apzīmējumu 8850 003 0061 023 (konteiners, būves kadastrālā vērtība uz 2023. gada 1. janvāri - 156 euro), kurām Nekustamā īpašuma valsts kadastra informācijas sistēmā nav reģistrēts īpašnieks (pārskata kartē apzīmēts ar "bez subjekta"). Bunkura un konteinera būvniecību veica Latvijas Vides, ģeoloģijas un meteoroloģijas Aģentūra, 2006. gadā ēkas pieņemtas ekspluatācijā un attiecīgi atradās tās pamatkapitālā. 2009. gadā, izveidojot LVĢMC, Aģentūra tika likvidēta un kopš 2009. gada bunkurs un konteiners atrodas LVĢMC bilancē - ko apliecina pamatlīdzekļu uzskaites kartiņas Nr. ZB0503 (bunkurs) un Nr. ZB0504 (konteiners). Īpašuma tiesības uz iepriekš minētām būvēm - mazēkām nav reģistrētas zemesgrāmatā. Saskaņā ar likuma "Par nekustamā īpašuma ierakstīšanu zemesgrāmatās" 19. pantu zemesgrāmatā kā patstāvīgi īpašuma objekti nav ierakstāmas mazēkas, inženierbūves, kuru laukums ir mazāks par 50 kvadrātmetriem vai augstumā mazāks par 10 metriem.

Ar šo rīkojumu tiek nodota valsts zemesgabala daļas, kas nepieciešama iepriekš minētos būvju uzturēšanai.

Valsts nekustamā īpašuma pārvaldītājs un apsaimniekotājs ir Dabas aizsardzības pārvalde (turpmāk - Pārvalde), pamatojoties uz Ministrijas un Pārvaldes 2017. gada 14. novembra pārvaldīšanas līgumu (Pārvaldes reģistrācijas Nr. 7.8/39/2017-P, Ministrijas reģistrācijas Nr. NĪ/7/2017). Minētā līguma 1. pielikumā ar kārtas numuru 274 ir minēts nekustamais īpašums ar nosaukumu "Šlīteres bāka", Šlītere, Dundagas pagasts, Talsu novads (ar kadastra numuru 8850 003 0061), attiecīgi pārvalde organizē nekustamo īpašumu pārvaldīšanu. 2022. gada 2. martā tika noslēgta vienošanās NĪ/2/2022 par grozījumiem iepriekš minētajā 2017. gada 14. novembra valsts nekustamo īpašumu pārvaldīšanas līgumā Nr. NĪ/7/2017 (Pārvaldes Nr. 7.8/39/2017-P “Valsts nekustamā īpašuma pārvaldīšanas līgums”).
Problēmas un risinājumi
Problēmas apraksts
Ministrijā saņemta Ministrijas padotības iestādes – Pārvaldes – 2023. gada 2. februāra vēstule Nr. 1.5/599/2023-N, kurā Pārvalde informē par Pārvaldei adresētajā LVĢMC 2022. gada 16. decembra vēstulē Nr. 1-2/1583 izteikto vēlmi saņemt bezatlīdzības lietošanā, uz 10 gadiem (ar iespēju pagarināt termiņu) šādas valsts nekustamā īpašuma daļas:
1. nekustamā īpašuma "Šlīteres bāka" (nekustamā īpašuma kadastra numurs 8850 003 0061) sastāvā esoša apbūvēta zemes vienības (ar kadastra apzīmējumu 8850 003 0061) daļa 520 m2 platībā valsts seismoloģiskās stacijas “Šlītere”  mērinstrumentu šahtas-bunkura uzturēšanai.
2. nekustamā īpašuma "Šlīteres bāka" (nekustamā īpašuma kadastra numurs 8850 003 0061) sastāvā esoša apbūvēta zemes vienības (ar kadastra apzīmējumu 8850 003 0061) daļa 180 m2 platībā valsts seismoloģiskās stacijas “Šlītere” aparatūras konteinera uzturēšanai.

Saskaņā ar Slīteres nacionālā parka likuma 1. pielikumu, valsts nekustamais īpašums atrodas Slīteres nacionālā parka neitrālā zonā. 
Saskaņā ar dabas datu pārvaldības sistēmā "Ozols" reģistrēto informāciju īpaši aizsargājami biotopi valsts zemesgabalā nav reģistrēti.
Risinājuma apraksts
Pārvaldes 2017. gada 18. oktobra iekšējie noteikumi Nr. 1.4/3/2017-P “Nekustamo īpašumu izvērtēšanas komisijas nolikums“ (turpmāk - NĪIK Nolikums) nosaka nepieciešamību izvērtēt un pieņemt lēmumu par pārvaldes turējumā vai valdījumā esošajiem valsts nekustamajiem īpašumiem. Atbilstoši NĪIK Nolikuma 3.8. apakšpunktam Pārvaldes nekustamo īpašumu izvērtēšanas komisijas (turpmāk – Komisija) sēde tiek organizēta un sasaukta elektroniski. Komisijas darbības pamats: Pārvaldes 2021. gada 17. augusta rīkojums Nr. 1.1/167/2021 „Par nekustamo īpašumu izvērtēšanas komisiju”.
Pārvalde 2023. gada 31. janvārī sasauca Nekustamo īpašumu izvērtēšanas komisijas sēdi. Saskaņā ar šīs sēdes protokolu Nr. 111 vienbalsīgi nolēma nodot bezatlīdzības lietošanā Talsu novada Dundagas pagasta īpašuma "Šlīteres bāka", kadastra numurs 8850 003 0061, sastāvā esošās apbūvētas zemes vienības 0,07 ha kopplatībā ar mērķi – deleģētā valsts pārvaldes uzdevuma – seismisko notikumu monitoringa  - nodrošināšana, kā arī noteikt līguma par Īpašuma bezatlīdzības lietošanu termiņu – 10 gadi.

Bezatlīdzības lietošanā nododama valsts zemesgabala:
1. daļa 520 m2 platībā (kadastrālā vērtība uz 2023. gada 1. janvāri - 109,2 euro, atlikusī bilances vērtībā uz 2023. gada 1. janvāri 109,2 euro).
2. daļu 180 m2 platībā (kadastrālā vērtība uz 2023. gada 1. janvāri - 37,8 euro, atlikusī bilances vērtībā uz 2023. gada 1. janvāri - 37,8 euro).
 
Pārvaldei, pirms līguma ar LVĢMC par bezatlīdzības lietošanu noslēgšanas, jāinformē LVĢMC par valsts zemesgabala daļām noteiktajiem nekustamā īpašuma objekta apgrūtinājumiem un lietotāja pienākumu tos ievērot.

Izšķērdēšanas novēršanas likuma 5. panta (3)1 daļa nosaka tiesību subjektam, kuram manta nodota bezatlīdzības lietošanā, pienākumu nodrošināt attiecīgās mantas uzturēšanu, kā arī segt ar to saistītos izdevumus. Ņemot vērā likuma “Par nekustamā īpašuma nodokli” 1. panta otrās daļas 5. punktu, uz rīkojuma projekta sagatavošanas brīdi bezatlīdzības lietošanā nododamo valsts nekustamā īpašuma daļas neapliek ar nekustamā īpašuma nodokli, bet gadījumā, ja tiktu mainīti kādi valsts nekustamo īpašumu raksturojošie dati (piemēram, lietošanas mērķis) un tiek piemērots nekustamā īpašuma nodoklis, LVĢMC atbilstoši nodotajai platībai kompensē nekustamā īpašuma nodokli Pārvaldei.

Mūsdienās tiek lietots vēsturiskais apzīmējums Šlītere, kas lībiešu valodā Šlītõr nozīmē mazciems. Dažādos dokumentos vēsturiski saglabājies vietvārds Slīteres bāka, Slītere, kas tika ieviests padomju okupācijas laikā. Šajā normatīvajā aktā tiek izmantots vēsturiskais vietvārds Šlīteres bāka, Šlītere.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Slīteres nacionālā parka apmeklētāji, kā arī Slīteres nacionālajā parkā esošās fiziskās un juridiskās personas.
Ietekmes apraksts
Netieša ietekme. Vides aizsardzības un reģionālās attīstības ministrijas valdījumā esošo valsts nekustamo īpašumu daļu nodošana bezatlīdzības lietošanā LVĢMC neietekmēs fiziskās personas.
Juridiskās personas
Vides aizsardzības un reģionālās attīstības ministrija
Dabas aizsardzības pārvalde
VSIA "Latvijas Vides, ģeoloģijas un meteoroloģijas centrs"
Ietekmes apraksts
Nekustamo īpašumu daļas tiek nodotas LVĢMC bezatlīdzības lietošanā valsts pārvaldes uzdevumu pildīšanai - seismisko notikumu monitorings, tā nodrošināšana.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Rīkojuma projekta būtība skar Ministru kabineta kompetenci lemt par to, vai atļaut Ministrijai (Pārvaldei) nodot bezatlīdzības lietošanā LVĢMC valsts nekustamo īpašumu daļas. Rīkojuma projektā risinātie jautājumi neparedz pārmaiņas, kas varētu ietekmēt sabiedrības intereses.

Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota.

Vienlaikus norādām, ka saskaņā ar Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 32. punktu Vienotajā tiesību aktu projektu izstrādes un saskaņošanas portālā tiek nodrošināta projektu izstrāde, sabiedrības līdzdalība, projektu saskaņošana, apstiprināšana, nosūtīšana publicēšanai, ierobežotas pieejamības statusa aktualizēšana un deklasificēšana, nodošana Latvijas Nacionālajam arhīvam, kā arī uzdevumu aprite un kontrole. Attiecīgi rīkojuma projekts ir pieejams vienotajā tiesību aktu projektu izstrādes un saskaņošanas portālā, kur ar to var iepazīties jebkurš interesents, sadaļā - Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Vides aizsardzības un reģionālās attīstības ministrija
Dabas aizsardzības pārvalde
VSIA "Latvijas Vides, ģeoloģijas un meteoroloģijas centrs"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Rīkojuma projekta izpilde tiks nodrošināta Vides aizsardzības un reģionālās attīstības ministrijas, Pārvaldes un LVĢMC esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

